วิธีการกินยาพาราเซตามอล ต้องทำอย่างไรบ้าง
บทความสุขภาพ กินยาพาราเซตามอล อย่างไรให้ปลอดภัย วิธีกินยาพาราเซตามอล ควรใช้ยาตามคำแนะนำบนกล่องหรือเอกสารกำกับยา ปริมาณยาที่เหมาะสมกับแต่ละคนนั้นขึ้นอยู่กับปัจจัยต่าง ๆ เช่น อายุและน้ำหนักตัวของผู้ใช้ ชนิดของพาราเซตามอลที่ใช้และฤทธิ์ยา แชร์ รับประทาน ยาพาราเซตามอล อย่างไรให้ปลอดภัย เมื่อมีอาการปวด มีไข้ ยาชนิดแรกที่คนส่วนใหญ่นึกถึงก็คือ พาราเซตามอล (Paracetamol) เนื่องจากช่วยบรรเทาอาการปวดที่ไม่รุนแรง อย่างเช่น อาการปวดหัว หรือ ปวดฟัน ได้อย่างมีประสิทธิภาพและยังช่วยลดไข้จากไข้หวัดหรือไข้หวัดใหญ่ได้ คนส่วนใหญ่สามารถใช้ยาพาราเซตามอลได้โดยไม่มีผลข้างเคียงที่เป็นอันตรายใด ๆ อย่างไรก็ตาม เนื่องจากการใช้ยานี้กันอย่างแพร่หลาย ยาพาราเซตามอลเป็นสาเหตุหลักของการเกิดภาวะตับอักเสบและตับวายเฉียบพลันจากยา ตามข้อมูลในประเทศสหรัฐอเมริกา ประเภทของยาพาราเซตามอลประเภทต่าง ๆ ยาพาราเซตามอลมีหลายรูปแบบ เช่น ยาเม็ด หรือ แคปซูล ยาน้ำสำหรับเด็ก ยาเม็ดละลายน้ำ ยาสอด สารละลายทางหลอดเลือดดำ ใครใช้ยาพาราเซตามอลได้บ้าง? ยาพาราเซตามอลนั้นปลอดภัย หญิงตั้งครรภ์ หญิงให้นมบุตร หรือเด็กอายุมากกว่า 2 เดือนก็สามารถใช้ได้ อย่างไรก็ตามผู้ที่ปัญหาสุขภาพควรปรึกษาแพทย์ก่อนเริ่มการใช้ยา โดยเฉพาะผู้ที่มีปัญหาสุขภาพดังต่อไปนี้ โรคตับ โรคไต ติดแอลกอฮอล์เป็นเวลานาน น้ำหนักตัวน้อย กำลังใช้ยาชนิดอื่นอยู่ หากเคยมีอาการแพ้ยาพาราเซตามอล ไม่ควรใช้ยาอีกและควรขอให้เภสัชกรหรือแพทย์แนะนำยาชนิดอื่นที่ใช้ทดแทนกันได้ วิธีการกินยาพาราเซตามอล ควรใช้ยาตามคำแนะนำบนกล่องหรือเอกสารกำกับยา หรือตามคำแนะนำของแพทย์ โดยใช้ยาในปริมาณน้อยที่สุดที่ได้ผลตามต้องการ ปริมาณยาที่เหมาะสมกับแต่ละคนนั้นขึ้นอยู่กับปัจจัยต่าง ๆ เช่น อายุและน้ำหนักตัวของผู้ใช้ ชนิดของพาราเซตามอลที่ใช้ และฤทธิ์ยา ผู้ใหญ่ สามารถรับประทานยาพาราเซตามอลจำนวน 1 เม็ด (500 มก.) ได้ทุก 4-6 ชั่วโมง แต่สูงสุดไม่ควรเกิน 4 กรัม (หรือเทียบเท่ายาพาราฯ ขนาด 500 มก. จำนวน 8 เม็ด) ในระยะเวลา 24 ชั่วโมง เด็กอายุต่ำกว่า 16 ปี ต้องรับประทานยาพาราฯ ในปริมาณที่น้อยกว่าผู้ใหญ่ โดยประเมินจากอายุหรือน้ำหนักตัว ซึ่งสามารถดูคำแนะนำได้ที่กล่อง เอกสารกำกับยา หรือถามเภสัชกรหรือแพทย์ถึงปริมาณที่เหมาะสม เด็กเล็กสามารถรับประทานยาน้ำโดยใช้ช้อนตวงหรือหลอดดูดยาวัดปริมาณได้ หลังรับประทาน ยาพาราเซตามอลจะเริ่มออกฤทธิ์ภายใน 1 ชั่วโมง และจะออกฤทธิ์บรรเทาอาการได้อยู่หลายชั่วโมง หากยังมีอาการอยู่ สามารถรับประทานยาต่อได้แต่ต้องไม่เกินปริมาณที่กำหนด และควรระมัดระวังการรับประทานยาชนิดอื่น ๆ ที่อาจมีส่วนผสมของพาราเซตามอล (เช่น ยาลดไข้) ในเวลาเดียวกัน ในกรณีที่จำเป็นผู้ใหญ่สามารถรับประทานยาไอบูโพรเฟน (Ibuprofen) พร้อมกับพาราเซตามอลได้ แต่ไม่แนะนำให้ใช้ในเด็ก และหากอาการปวดแย่ลงหรือนานกว่า 3 วัน ควรปรึกษาแพทย์เพื่อเข้ารับการตรวจและเข้ารับการรักษาอย่างเหมาะสม การรับประทานยาพาราเซตามอล พร้อมกับยาชนิดอื่น ๆ อาหาร หรือเครื่องดื่มแอลกอฮอล์นั้นปลอดภัยหรือไม่? ปัจจุบันยังไม่มีหลักฐานว่าการรับประทานยาพาราเซตามอลพร้อมกับอาหารหรือเครื่องดื่มแอลกอฮอล์นั้นจะก่อให้เกิดปัญหาใด ๆ อย่างไรก็ตามควรรับประทานอาหารหรือดื่มเครื่องดื่มแอลกอฮอล์ในปริมาณที่เหมาะสม ไม่มากจนเกินไป ก่อนรับประทานยาพาราเซตามอลพร้อมกับยาชนิดอื่น ๆ ควรอ่านเอกสารกำกับการใช้ยาหรือสอบถามเภสัชกรหรือแพทย์เสียก่อน เพราะการรับประทานยาพาราเซตามอลพร้อมกับยาบางชนิดอาจทำให้ได้ผลที่ไม่พึงประสงค์ ประสิทธิภาพยาลดลง และความเสี่ยงที่จะเกิดผลข้างเคียงสูงขึ้น การรับประทานยาพาราเซตามอลพร้อมยาต่อไปนี้อาจเป็นอันตรายได้ ยาต้านการแข็งตัวของเลือดวาร์ฟาริน (Warfarin) ยากันชักคาร์บามาซีปีน (Carbamazepine) ยาคอเลสไตรามีน (Cholestyramine) บรรเทาผื่นคันตามผิวหนังเนื่องจากโรคตับแข็งจากท่อนํ้าดีปฐมภูมิ ยารักษามะเร็งอิมาทินิบ (Imatinib) บูซัลแฟน (Busulfan) ยาต้านเชื้อราคีโตโคนาโซล (Ketoconazole) ยาลิกซิเซนอะไทด์ (Lixisenatide) สำหรับผู้ป่วยเบาหวานประเภทที่ 2 ยาเมโทโคลพราไมด์ (Metoclopramide) บรรเทาอาการคลื่นไส้ อาเจียน ยาฟีโนบาร์บิทัล (Phenobarbitalป ยาฟีนีโทอิน (Phenytoin) และยาไพรมิโดน (Primidone) ซึ่งช่วยควบคุมอาการชัก ผลข้างเคียงของยาพาราเซตามอลมีอะไรบ้าง? ในบางกรณีที่พบได้น้อยมาก ยาพาราเซตามอลอาจทำให้เกิดผลข้างเคียงดังต่อไปนี้ มีผื่นหรือมีอาการบวมเนื่องจากอาการแพ้ ผิวแดง ความดันเลือดต่ำ หัวใจเต้นเร็วจากยาพาราเซตามอลที่ให้ทางหลอดเลือดดำ โรคเลือด เช่น เม็ดเลือดขาวน้อย ภาวะเกล็ดเลือดต่ำ ตับและไตถูกทำลาย ซึ่งเป็นอันตรายถึงชีวิตได้ หากรับประทานยาพาราเซตามอลเกินขนาดต้องทำอย่างไร? การรับประทานยาพาราเซตามอลเกินขนาดอาจเป็นอันตรายต่อชีวิตได้ หากพบผู้ที่รับประทานยาเกินขนาด ควรรีบนำส่งโรงพยาบาลที่ใกล้ที่สุด หากทำได้ให้นำยาที่เหลืออยู่ พร้อมกล่องหรือเอกสารกำกับการใช้ยาติดไปด้วย หลังการใช้ยาพาราเซตามอลเกินขนาด บางรายอาจปวดท้อง อาเจียน รู้สึกไม่สบายตัว อย่างไรก็ตามแม้ว่าบางรายอาจจะไม่มีอาการใด ๆ ดังที่กล่าวมาแต่ยังจำเป็นต้องเข้ารับการรักษาที่โรงพยาบาลให้เร็วที่สุด เรียบเรียงโดย โชติมา สันแสนดี ผู้ชำนาญการด้านเภสัชกรรม เผยแพร่เมื่อ: 05 ต.ค. 2023 แชร์ บริการทางการแพทย์ ศูนย์และคลินิก นัดหมายแพทย์ ค้นหาแพทย์ แพ็กเกจ & โปรโมชั่น ห้องพัก ประกันสุขภาพที่เข้าร่วม ข้อมูลสุขภาพ โรค และการรักษา บทความสุขภาพ MedPark Stories เกี่ยวกับเรา ข้อมูลสำหรับผู้มาติดต่อ เกี่ยวกับเรา ข่าวสารและกิจกรรม ร่วมงานกับเรา ติดต่อเรา เงื่อนไขการใช้งาน นโยบายการใช้งาน นโยบายความเป็นส่วนตัว ประกาศเกี่ยวกับความเป็นส่วนตัว นโยบายคุกกี้ 3333 ถนนพระรามที่ ๔ แขวงคลองเตย เขตคลองเตย กรุงเทพมหานคร 10110 © 2023 MedPark Hospital. All Rights Reserved. 1.0.5 เราใช้คุกกี้เพื่อเพิ่มประสิทธภาพและประสบการณ์ที่ดีในการใช้เว็บไซต์ ท่านสามารถศึกษารายละเอียดการใช้คุกกี้ได้ที่ "นโยบายคุกกี้" และสามารถเลือกตั้งค่ายินยอมการใช้คุกกี้ได้โดยการคลิก "การตั้งค่าคุกกี้"นโยบายคุกกี้ การตั้งค่าคุกกี้ ยอมรับคุกกี้ทั้งหมด
วิธีการกินยาพาราเซตามอล ควรใช้ยาตามคำแนะนำบนกล่องหรือเอกสารกำกับยา หรือตามคำแนะนำของแพทย์ โดยใช้ยาในปริมาณน้อยที่สุดที่ได้ผลตามต้องการ

ปริมาณยาที่เหมาะสมกับแต่ละคนนั้นขึ้นอยู่กับปัจจัยต่าง ๆ เช่น อายุและน้ำหนักตัวของผู้ใช้ ชนิดของพาราเซตามอลที่ใช้ และฤทธิ์ยา

- ผู้ใหญ่ สามารถรับประทานยาพาราเซตามอลจำนวน 1 เม็ด (500 มก.) ได้ทุก 4-6 ชั่วโมง แต่สูงสุดไม่ควรเกิน 4 กรัม (หรือเทียบเท่ายาพาราฯ ขนาด 500 มก. จำนวน 8 เม็ด) ในระยะเวลา 24 ชั่วโมง 
- เด็กอายุต่ำกว่า 16 ปี ต้องรับประทานยาพาราฯ ในปริมาณที่น้อยกว่าผู้ใหญ่ โดยประเมินจากอายุหรือน้ำหนักตัว ซึ่งสามารถดูคำแนะนำได้ที่กล่อง เอกสารกำกับยา หรือถามเภสัชกรหรือแพทย์ถึงปริมาณที่เหมาะสม เด็กเล็กสามารถรับประทานยาน้ำโดยใช้ช้อนตวงหรือหลอดดูดยาวัดปริมาณได้  

หลังรับประทาน ยาพาราเซตามอลจะเริ่มออกฤทธิ์ภายใน 1 ชั่วโมง และจะออกฤทธิ์บรรเทาอาการได้อยู่หลายชั่วโมง หากยังมีอาการอยู่ สามารถรับประทานยาต่อได้แต่ต้องไม่เกินปริมาณที่กำหนด และควรระมัดระวังการรับประทานยาชนิดอื่น ๆ ที่อาจมีส่วนผสมของพาราเซตามอล (เช่น ยาลดไข้) ในเวลาเดียวกัน

ในกรณีที่จำเป็นผู้ใหญ่สามารถรับประทานยาไอบูโพรเฟน (Ibuprofen) พร้อมกับพาราเซตามอลได้ แต่ไม่แนะนำให้ใช้ในเด็ก และหากอาการปวดแย่ลงหรือนานกว่า 3 วัน ควรปรึกษาแพทย์เพื่อเข้ารับการตรวจและเข้ารับการรักษาอย่างเหมาะสม
อายุรศาสตร์ (อายุรศาสตร์) - Internal Medicine,เภสัชวิทยา Pharmacology